Kolonoskopie: wat jy moet weet | rooi rose Kolonoskopie: wat jy moet weet | rooi rose
Kolonoskopie: wat jy moet weet
Die een ondersoek waarvoor mense net aanmeld as hul dokter hulle daar inboender, is die kolonoskopie. Wie is nié grillerig en skaam nie? Gaan vir ’n roetine-kolonoskopie as jy die groot 50 slaan. Vrywillig. Waarom? Omdat die simptome so gewoon is dat jy dit maklik mis. Deur Salomé Delport.
Een uit vyf mense kry kolonkanker en een uit vier Suid-Afrikaanse kolonkankerlyers het ’n familielid daarmee. Dus: dit is algemeen en dit is in ons gene vasgelê.
So lyk die simptome
As jy die volgende simptome herken, steek onmiddellik alle skigtigheid in jou agtersak:  Rooi bloed of swart teeragtige, taai stoelgange  Gereeldheid wat wissel van hardlywigheid na diarree  Die voortdurende gevoel dat daar iets is maar niks gebeur nie  Jy verloor gewig sonder om te dieet  Jy is moeg sonder rede. Naarheid  Pyn en krampe ná ete; voortdurende opgeblaasde gevoel, winderigheid sonder rede, vol sonder rede.
Nee, die skoop is baie dun. Maar dit kan kramperig voel. Jy kry in elk geval ’n enema vooraf en ligte sedasie vir die prosedure. Dit neem 30-60 minute. Reël dat iemand jou by die hospitaal afhaal, want jy mag nie ná die sedasie bestuur nie.
Dit lyk asof aspirien voorkomend is by mense met ’n hoë risiko. Praat met jou internis, want aspirien is nie vir almal nie. Rook en oorgewig verhoog jou risiko  Dit lyk asof kalsium en vitamien D-aanvullings voorkomend kan wees. Melk bevat altwee, mits dit nie vetvrye melk is nie  Eet genoeg vrugte en groente om die kolon skoon te hou.